പറപ്പൂക്കര പഞ്ചായത്തില് വാതില്പ്പടി സേവനം നന്തിക്കര: അവശത അനുഭവിക്കുന്ന വയോജനങ്ങള്ക്കും ഭിന്നശേഷിക്കാര്ക്കും ആശ്വാസമായി സംസ്ഥാനത്ത് ആദ്യമായി പറപ്പൂക്കര പഞ്ചായത്തില് വാതില്പ്പടി സേവനം ആരംഭിച്ചു. തദ്ദേശ വകുപ്പ് മന്ത്രി എം.വി ഗോവിന്ദന് ഓണ്ലൈനായി പദ്ധതി ഉദ്ഘാടനം ചെയ്തു. കെ.കെ രാമചന്ദ്രന് എം.എല്.എ അദ്ധ്യക്ഷനായി. ജില്ലാ പഞ്ചായത്ത് പ്രസിഡന്റ് പി.കെ ഡേവിസ് മുഖ്യാതിഥിയായി. ഇരിഞ്ഞാലക്കുട ബ്ലോക്ക് പഞ്ചായത്ത് പ്രസിഡന്റ് ലളിത ബാലന്, പറപ്പൂക്കര പഞ്ചായത്ത് പ്രസിഡന്റ് ഇ.കെ അനൂപ്, ജില്ലാ പഞ്ചായത്തംഗം ലത ചന്ദ്രന്, പഞ്ചായത്ത് വൈസ് പ്രസിഡന്റ് എം. കെ ഷൈലജ, ബ്ലോക്ക് പഞ്ചായത്തംഗങ്ങളായ കാര്ത്തിക ജയന്, പി.ടി കിഷോര്, പഞ്ചായത്തംഗങ്ങളായ കെ.സി പ്രദീപ്, ബീന സുരേന്ദ്രന്, എന്.എം പുഷ്പാകരന്, സെക്രട്ടറി കെ. അജിത, ജനറല് കണ്വീനര് എം. കെ അശോകന് എന്നിവര് പങ്കെടുത്തു. സാമൂഹിക സുരക്ഷാ പെന്ഷന് അപേക്ഷ നല്കല്, മസ്റ്ററിംഗ്, ലൈഫ് സര്ട്ടിഫിക്കറ്റ്, മുഖ്യമന്ത്രിയുടെ ദുരിതാശ്വാസ നിധിയിലേക്ക് അപേക്ഷ നല്കല്, ജീവന്രക്ഷാ മരുന്നുകള് എത്തിക്കല് തുടങ്ങി സേവനങ്ങള് ആദ്യഘട്ടത്തില് പദ്ധതിയുടെ ഭാഗമായി ലഭ്യമാക്കും. പഞ്ചായത്ത് നിയോഗിക്കുന്ന വളണ്ടിയര് സേനയുടെ നേതൃത്വത്തിലായിരിക്കും പ്രവര്ത്തനം.